Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 169

5. Szállítás 5.1. Az élelmiszerek szállítására használt jármûveket, konténereket és tartályokat tisztán és ép állapotban kell tartani, hogy megóvják az élelmiszereket a szennyezõdéstõl és ahol szükséges, úgy kell tervezni és megépíteni, hogy a tisztítás, illetve a fertõtlenítés könnyen elvégezhetõ legyen. 5.2. Az élelmiszer-szállításra használt jármûvek, konténerek, tartályok alkalmasságát az intézet igazolja, mely igazolás legfeljebb két évig, illetve visszavonásig érvényes. 5.3. Az élelmiszer-szállító jármû alkalmasságát és tisztaságát rakodás elõtt ellenõrizni kell. A szállítás megkezdése elõtt a tartályok csõcsonk védelmérõl meg kell gyõzõdni. Ha a szállítás hûtött térben történik, berakodás elõtt ellenõrizni kell, hogy a hûtõberendezés megfelelõen mûködik-e, és a rakodótér hõmérséklete elérte-e az elõírt hõmérsékletet. 5.4. Az élelmiszer szállítására használt jármûveket, azok tartályait, tömlõit, csapjait kiürítés után haladéktalanul, egyébként szükség szerint tisztítani, fertõtleníteni kell. 5.5. Az élelmiszer szállítására használt jármûveket, konténereket és tartályokat csak abban az esetben szabad más célra használni, ha az nem vezethet az élelmiszerek szennyezõdéséhez. 5.6. Folyékony, granulált vagy porszerû ömlesztett élelmiszerek élelmiszerszállításra fenntartott tartályokban, vagy konténerekben szállíthatók. Az ilyen konténereket vagy tartályokat jól látható és eltávolíthatatlan módon meg kell jelölni, ami mutatja, hogy azok élelmiszerek szállítására szolgálnak, vagy a „Csak élelmiszerek számára” felirattal kell ellátni. 5.7.1. Olyan olajok és zsírok ömlesztve, tengerjáró tartályhajókban való szállítása, amelyeket emberi fogyasztásra szánnak, vagy várhatóan ilyen célra használnak, nem kizárólag élelmiszerszállításra fenntartott tartályokban is megengedett, az alábbi feltételek mellett:

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes